དགོངས་གཏེར་གྲུབ་ཐོབ་ཆེན་པོའི་ཐུགས་ཐིག་གི་བརྒྱུད་པའི་གསོལ་འདེབས་བཞུགས་སོ།།ཨོཾ་ཨཱཿཧཱུཾ་ཧྲཱིཿཧྲཱིཿངོ་བོ་ཆོས་སྐུ་ཀུན་བཟང་སྣང་མཐའ་ཡས།།རང་བཞིན་ལོངས་སུ་འཚོ་མོད་སྤྱན་རས་གཟིགས།།
ཐུགས་རྗེ་སྦྲུལ་སྐུ་རྟ་མགྲིན་དབང་གི་རྒྱལ།།སྐུ་གསུམ་ཀུན་འདུས་པདྨ་ཐོད་ཕྲེང་རྩལ།།དབྱེར་མེད་གྲུབ་པའི་དབང་ཕྱུག་ཐང་སྟོང་པ།།དེ་ཉིད་འགྲོ་འདུལ་རིག་པ་འཛིན་པའི་ཚུལ།།ཁྱབ་བདག་འོད་གསལ་སྤྲུལ་པའི་རྡོ་
རྗེའི་ནབས།།བཀའ་བབས་བརྒྱུད་ལྡན་བླ་མའི་ཚོགས་རྣམས་དང་།།སྒྲུབ་པ་བཀའ་བརྒྱད་ཡི་དམ་ཞི་ཁྲོའི་ལྷ།།གནས་གསུམ་མཁའ་འགྲོ་ཆོས་སྐྱོང་སྲུང་མ་ལ།།སྒོ་གསུམ་རྩེ་གཅིག་གུས་པས་གསོལ་བ་འདེབས།།
འདི་ནས་བྱང་ཆུབ་བར་དུ་ཐུགས་རྗེས་ཟུང་།།དབང་ལྔས་རྒྱུད་སྲིན་དམ་ཚིག་ཚུལ་བཞིན་བཟུང་།།ཐུན་མོང་ཐུན་མིན་ཁྱད་པར་སྔོན་འགྲོ་འབྱོངས།།རྣམ་ཐར་སྒོ་གསུམ་དབུ་མའི་ལྟ་བ་རྟོགས།།ཕྱག་ཆེན་སྒོམ་པ་མཐར
བྱིན་བྱིན་གྱིས་རློབས།།རོ་སྙོམས་སྤྱོད་པའི་བརྟུལ་ཞུགས་རྩལ་རྫོགས་ཤིང་།།ཐབས་ལ་མ་བོགས་ཐོན་འབྲས་བུ་རྫོགས་པ་ཆེའི།།རྟགས་ཚད་མངོན་གྱུར་སྐུ་དང་ཡེ་ཤེས་ལྔ།།མྱུར་དུ་ཐོབ་ནས་དོན་གཉིས་ལྷུན་གྲུབ
ཤོག།།རེས་པའང་བླ་མ་གྲུབ་ཐོབ་ཆེན་པོའི་རྣམ་པར་རོལ་པས་རྗེས་སུ་བཟུང་བའི་ལས་ཀྱི་འཕྲོ་ལྡན་བློ་གྲོས་མཐའ་ཡས་པའི་སྡེས་སྦྱར་བ་དགེ་ལེགས་འཕེལ།།